Underflow - Record Store & Art Gallery

ΝΙΟΥ ΓΟΥΕΗΒ ΟΧΙ ΠΟΣΤ ΠΑΝΚ
2026-03-23 20:00 (Europe/Athens) | Underflow Record Store & Art Gallery, Kallirois 39, Athens, Greece
To Underflow Record Store φιλοξενεί το Listening Session: New Wave not Post Punk, τη Δευτέρα 23 Μαρτίου, με ελεύθερη είσοδο.
Το listening session “Nιου Γουέηβ όχι Ποστ Πανκ” επιμελούνται και παρουσιάζουν οι George Ginis (πρώην Alive She Died), Sanity Assassin και Capt’n Midnight. Καλεσμένος τους ο Decembered.
Τρεις γενιές φανατικών του είδους φιλοσοφούν μετά μουσικής και τις πινελιές του Decembered για το τί είναι τελικά το νιου γουέηβ, αν ορίζεται με κάποιο τρόπο και αν τα παραπάνω έχουν οποιαδήποτε σημασία. Μάλιστα κάποιοι από τους δίσκους που θα ακουστούν είναι διαθέσιμοι για αγορά στη μεγάλη δισκοθήκη του “Underflow”!
Δευτέρα 23 Μαρτίου, 2026
Ώρα έναρξης: 20:00
Είσοδος ελεύθερη

Ostomachion Sessions XV - Maya Aghniadis | Dimitris Chiotis | Giorgos Varoutas
2026-03-26 21:00 | Underflow Record Store & Art Gallery, Kallirois 39, Athens, Greece
𝐼𝑚𝑝𝑟𝑜𝑣𝑖𝑠𝑒𝑑 𝐼𝑛𝑡𝑒𝑟𝑎𝑐𝑡𝑖𝑜𝑛𝑠 𝑤𝑖𝑡ℎ 𝑆𝑜𝑢𝑛𝑑 𝐹𝑟𝑎𝑔𝑚𝑒𝑛𝑡𝑠 –
𝐴𝑛 𝐸𝑥𝑝𝑙𝑜𝑟𝑎𝑡𝑖𝑜𝑛 𝑜𝑓 𝑡ℎ𝑒 𝐼𝑛𝑡𝑒𝑟𝑝𝑙𝑎𝑦 𝐵𝑒𝑡𝑤𝑒𝑒𝑛
𝐴𝑐𝑜𝑢𝑠𝑡𝑖𝑐 𝑎𝑛𝑑 𝐷𝑖𝑔𝑖𝑡𝑎𝑙 𝐼𝑛𝑠𝑡𝑟𝑢𝑚𝑒𝑛𝑡𝑠
Maya Aghniadis | Dimitris Chiotis | Giorgos Varoutas
Η σειρά των συναυλιών αντανακλά την ιδέα του σχηματισμού μορφών χρησιμοποιώντας τη λογική του Οστομαχίου. Το Οστομάχιον είναι μια αρχαιοελληνική μαθηματική πραγματεία και ένα παιχνίδι-παζλ που ανακαλύφθηκε πρόσφατα στο Παλίμψηστο του Αρχιμήδη. Περιλαμβάνει τη δημιουργία διαφορετικών σχημάτων μέσω της σύνθεσης διαφόρων γεωμετρικών κομματιών.
Παρομοίως, η ζωντανή επεξεργασία (live processing) ακουστικών οργάνων περιλαμβάνει τη συλλογή ηχητικών θραυσμάτων και τη μετουσίωσή τους σε νέες μορφές.
Η ιδέα είναι ο ήχος που παράγεται από τα όργανα να συλλέγεται και να υφίσταται επεξεργασία μέσω διαφόρων τεχνικών. Ο επεξεργασμένος πλέον ήχος επιστρέφει στους μουσικούς, οι οποίοι τον χρησιμοποιούν για να δημιουργήσουν μια νέα αλληλεπίδραση με τα όργανά τους. Αυτή η διαδικασία δημιουργεί ένα βρόχο ανατροφοδότησης (feedback loop) που ενισχύει τον αυτοσχεδιαστικό χαρακτήρα της performance, καθιστώντας την μοναδική και διαφορετική κάθε φορά που εκτελείται.
Maya Aghniadis: ac.instruments, voice
Dimitris Chiotis: lyra
Giorgos Varoutas: live sound processing
Concept/curation: Giorgos Varoutas
Graphic Design: Vicky Aggelopoulou
Organised by Underflow
Produced by Tadoma
📅​ 26.​03.​2026
🕘 ​​21:00
🎟️ Εισιτήρια: ​12 ευρώ

MUSIC FOR VIDEOGAMES
2026-03-27 21:00 | Underflow Record Store & Art Gallery, Kallirois 39, Athens, Greece
Βιωμένες και φαντασιακές θεωρήσεις των videogame soundscapes μέσα από τις ηχητικές ταυτότητες τριών μουσικών με διαφορετική προσέγγιση απέναντι στη μελωδία και το παιχνίδι.
Από τις αμμώδεις ερήμους των εγχόρδων και τα απέραντα χωράφια της ακουστικής κιθάρας, στις neon αναλαμπές ενός toy casio στη μέση μιας πολύβουης ασιατικής αγοράς. Και από τα ηλεκτρικά layers επαναληπτικότητας χαρακτήρων που προσπαθούν να ξεπεράσουν τη στατικότητα της πίστας τους, στο σκοτεινό κόσμο του ασυνείδητου και των άχρονων πλασμάτων που ξεπηδούν από πειραγμένες συχνότητες πλήκτρων και χορδών.
O Quiescence, o Yason και η Nefeli Walking Undercover παρουσιάζουν τις δικές τους εκδοχές ενός videogame soundtrack μέσα από τρία ανεξάρτητα σετ:
H Nefeli Walking Undercover θα ανοίξει την ημέρα παρουσιάζοντας τα μικροσκοπικά κομμάτια που θα ήθελε να ακούει αν ήταν ηρωίδα σε παιχνίδι. Το live set της θα στηριχτεί στις ηχητικές πηγές του βιολιού, της ακουστικής κιθάρας, του μίνι casio της και της ανθρώπινης φωνής, σχεδιάζοντας μελωδίες για ιρλανδέζικες θάλασσες και απομονωμένα κάστρα, νυχτερινές λαϊκές αγορές, ανεμοδαρμένες κοιλάδες και την αίσθηση του ήλιου έξω από τους τοίχους μιας φυλακής κατά την αναζήτηση του κλειδιού της απόδρασης.
Ο Yason συστήνει το alter ego του και παρουσιάζει για πρώτη φορά τη δουλειά του επάνω στον σχεδιασμό μουσικής και ήχου για videogames, αφήνοντας για λίγο κατά μέρος το μπάσο και αξιοποιώντας όλες τις δυνατότητες που προσφέρουν μερικά πλήκτρα και λίγα πετάλια.
Ο Quiescence επιστρέφει στο stage μετά από ένα μικρό διάστημα απουσίας και παρουσιάζει παλιά και ακυκλοφόρητα κομμάτια, σε ένα σετ στηριγμένο στα patterns, τα layers και την επαναληπτικότητα με αφετηρία την ηλεκτρική κιθάρα, τις λούπες και τη χρήση πρωτογενών πηγών ήχου από αντικείμενα κάθε φύσης.
Τα live θα πραγματοποιηθούν στο όμορφο ισόγειο του δισκοπωλείου του Underflow, περιτριγυρισμένα από αναλογικά βινύλια, συμπαγείς ανθρώπους και αδιόρατα πίξελς.
Αφίσα: Αναστασία Δαφερέρα
Σχετικά με τους καλλιτέχνες:
QUIESCENCE
O Νίκος Τσέλιος, a.k.a. Quiescence, χρησιμοποιεί μινιμαλιστικές κιθαριστικές λούπες με ένα ευρύ φάσμα ηχοχρωμάτων, για να δημιουργήσει ατμοσφαιρικά ηχοτοπία και ρυθμικά μοτίβα. Πάνω σε αυτά χτίζει μελωδικές γραμμές με επιρροές απο την progressive rock μέχρι την ηλεκτρονική μουσική. Οι μελωδίες του αφηγούνται κινηματογραφικές γλυκόπικρες ιστορίες άλλοτε με έντονη ζωτικότητα και άλλοτε με ράθυμη διάθεση αφήνοντας μια αίσθηση πειραματικής pop.
Έχει κυκλοφορήσει ένα EP και έχει συνεργαστεί με τη Νεφέλη Λιούτα για τη δημιουργία του soundtrack “Three Flavors”. Είναι διπλωματούχος κλασικής κιθάρας και απόφοιτος του Φυσικού Αθηνών. Διδάσκει κιθάρα και φυσική στην Αθήνα.
YASON
Yason. Κατά κόσμο Ιάσων. Για πρώτη φορά μόνος επί σκηνής, στήνει ένα set παίζοντας με παλιά και καινούργια «παιχνίδια», ένα παλιό Casio, λούπες και διάφορα εφέ. Ένα σετ, που κινείται ανάμεσα στον αυτοσχεδιασμό τις πιθανότητες και ενδεχομένως τη διάδραση.
NEFELI WALKING UNDERCOVER
H Nefeli Walking Undercover – κατά κόσμον Νεφέλη Λιούτα – είναι βιολονίστα, συνθέτρια, τραγουδοποιός, ενορχηστρώτρια, μελοποιήτρια, δημιουργός μουσικών παραμυθιών για παιδιά, απόφοιτος Νομικής, κάτοχος μεταπτυχιακού στο Δίκαιο της Τέχνης & την Πολιτιστική Διαχείριση, αυτοδίδακτη κολάζερ, παλιακή mixtaper, προσφάτως podcaster, φανατική Liverpoolερ και ένα σωρό άλλες λέξεις που υποδηλώνουν ότι ακόμα δεν αποφάσισε τι θέλει να γίνει όταν μεγαλώσει. Έχει κυκλοφορήσει πέντε δίσκους υπό το καλλιτεχνικό της ψευδώνυμο και ένα soundtrack από κοινού με τον Quiescence a.k.a. Νίκο Τσέλιο. Έχει συνεργαστεί με φορείς όπως το Μέγαρο Μουσικής Αθηνών, την Κρατική Ορχήστρα Αθηνών, τη Στέγη Γραμμάτων και Τεχνών, το Ίδρυμα Σταύρος Νιάρχος, την El Sistema Greece κ.α. με σκοπό την ανάθεση γραφής και παρουσίασης μουσικών έργων αλλά και με μουσικούς και συγκροτήματα της Αθηναϊκής, Κρητικής, Θεσσαλονικιακής και Βρετανικής σκηνής ως session μουσικός. Αυτή είναι η πρώτη της απόπειρα να γράψει μουσική για παιχνίδια. Έχει παίξει μισό videogame.
Underflow Record Store & Art Gallery
Καλλιρόης 39, Αθήνα (έναντι σταθμού Μετρό Συγγρού-Φιξ)
τηλ: 211 4039926
Παρασκευή 27 Μαρτίου, 2026
Ώρα έναρξης: 21.00
Τιμή εισιτηρίου: 12 ευρώ

Modified Dog | Pre-release Live at Underflow
2026-03-28 21:00 | Underflow Record Store & Art Gallery, Kallirois 39, Athens, Greece
Οι Modified Dog παρουσιάζουν ως κουαρτέτο, το υλικό από τον επερχόμενο δίσκο τους που θα κυκλοφορήσει μέσα στο Μάιο με τίτλο those who fade.
Η συναυλία, όπως και η σύλληψη των κομματιών του δίσκου, θα έχει έντονα αυτοσχεδιαστικό χαρακτήρα.
Ο δίσκος αποτελείται από συνθέσεις που έγιναν από το 2019 έως το το καλοκαίρι του 2025. Τα κομμάτια γραμμένα σε διαφορετικές συνθήκες, λόγω απόστασης και απομόνωσης, μιλούν για αυτά που χάνονται αλλά παραμένουν εδώ μαζί μας.
Το those who fade είναι η συνομιλία μεταξύ των μελών του σχήματος που ζουν σε τρεις διαφορετικές πόλεις Αθήνα/Θεσσαλονίκη/Ελσίνκι. Ηχογράφησαν ο καθένας ξεχωριστά, πάνω σε ιδέες που προέκυψαν μέσω αυτοσχεδιασμών και αυτόματης γραφής.
Modified Dog Quartet
Δημήτρης Τασούδης: τύμπανα, κρουστά, πιάνο, electronics
Χρύσανθος Χριστοδούλου: electronics, κιθάρα
Γρηγόρης Οικονόμου: τύμπανα, κρουστά
Δημήτρης Κουλεντιανός: κοντραμπάσο
Modified Dog
Οπτικοακουστικό συγκρότημα/κολεκτίβα το οποίο δημιουργήθηκε το 2014 και έκτοτε μετασχηματίζεται, αλλάζει μέλη και διαφοροποιείται μουσικά, ανάλογα με τις ανάγκες του κάθε live/performance/project. Συνεργάζονται με διάφορους εικαστικούς καλλιτέχνες για να οπτικοποιήσουν τα project τους. Ο ήχος τους συνδυάζει διαφορετικά μεταξύ τους στοιχεία: ψηφιακά/Ηλεκτρονικά όργανα (electronics), φυσικά όργανα και ηχογραφήσεις πεδίου (field recordings). Συνθετικά χρησιμοποιούν φόρμες και στοιχεία από μινιμαλισμό, πειραματική μουσική, jazz, ηλεκτρονική μουσική και post rock. Έχουν συμμετάσχει σε φεστιβάλ στην Ελλάδα και στο εξωτερικό καθώς και στο τελευταίο Athens Jazz 2025.
==========
Σάββατο 28 Μαρτίου, 2026
Ώρα έναρξης: 21.00
Τιμή εισιτηρίου: 15 ευρώ (περιλαμβάνεται digital pre-release download του δίσκου)

Underflow Screenings: «Ανθρώπινες Αδυναμίες» του John Cromwell
2026-04-01 20:30 | Underflow Record Store & Art Gallery, Kallirois 39, Athens, Greece
ΑΝΑΒΟΛΗ ΛΟΓΩ ΚΑΚΟΚΑΙΡΙΑΣ – ΝΕΑ ΗΜΕΡΟΜΗΝΙΑ: ΔΕΥΤΕΡΑ 6 ΑΠΡΙΛΙΟΥ
==========
Την Τετάρτη 1η Απριλίου, στο πλαίσιο της σειράς The Underflow Screenings, ο δημοσιογράφος Γιάννης Κωνσταντινίδης επιμελείται την παρουσίαση μιας μοναδικής ταινίας, που καθιέρωσε την Μπέττυ Ντέηβις ως μεγάλη σταρ της εποχής της:
«Ανθρώπινες Αδυναμίες» («Of Human Bondage», 1934) του σκηνοθέτη Τζον Κρόμγουελ
Το σενάριο βασίζεται στο ομώνυμο (στα αγγλικά) μυθιστόρημα του Σόμερσετ Μομ, ο οποίος συμμετείχε και στην διασκευή του για τον κινηματογράφο. Το μυθιστόρημα, που εκδόθηκε το 1915, έχει αποδοθεί στα ελληνικά ως «Ανθρώπινη Δουλεία» και είναι ένα από τα μεγαλύτερα best seller του πρώτου μισού του 20ου αι. Περιγράφει μία «σαδομαζοχιστική» σχέση (σε ψυχικό και όχι σεξουαλικό επίπεδο) μεταξύ του Φίλιπ Κάρεϋ, ενός φοιτητή ιατρικής, τον οποίο παίζει ο σπουδαίος Λέσλι Χάουαρντ και της σερβιτόρας Μίλντρεντ Ρότζερς, την οποία ερμηνεύει με ανεπανάληπτο τρόπο η Μπέττυ Ντέηβις.
Η κλασσική «ανάγνωση» της ταινίας είναι εκείνη που θέλει τον θεατή να συμπονά το καημένο «καλό παιδί» που είναι ο Φίλιπ, για τα δεινά που του προκαλεί μια «μέγαιρα» σαν την Μίλντρεντ.
Είναι όμως τελικά αυτή η πιο σωστή ερμηνεία;
Θα έπρεπε πράγματι να θεωρούμε «αποδιοπομπαίο τράγο» μια γυναίκα, επειδή δεν μπορεί να αγαπήσει; Μήπως αντ’ αυτού θα έπρεπε να την συμπονούμε για τον ίδιο λόγο;
Πέρα όμως από τα διλήμματα ηθικής τάξεως που τίθενται ευθέως, σήμερα, μέσω αυτής της ταινίας, είναι γεγονός ότι ο ρόλος της Μίλντρεντ αποκάλυψε την απαράμιλλη ευφυία και ευρηματικότητα της Μπέττυ Ντέηβις στην υποκριτική τέχνη και προανήγγειλε τη συνέχεια της καριέρας της, κυρίως, με ρόλους «κακιάς», γεγονός που οδήγησε βέβαια και σε περιγραφές της όπως; «η έχιδνα με τα γουρλωτά μάτια» και άλλες ανάλογες, που επιβεβαίωναν πόσο α-τυπική ήταν η ομορφιά της για τα δεδομένα του Χόλλυγουντ.
Εξίσου συναρπαστική με την υποκριτική της Ντέηβις είναι και η εμπνευσμένη σκηνοθεσία του Τζον Κρόμγουελ, που προσφέρει σχεδόν ανά πάσα στιγμή έναν σπουδαίο πλούτο συμπαραδηλώσεων και διατηρεί συνεχή κι επικίνδυνη την κλίση προς τον εφιάλτη που παίρνουν τα όνειρα των δύο κεντρικών προσώπων.
Πριν την προβολή, θα υπάρξει μια σύντομη παρουσίαση της ταινίας και μετά την προβολή θα ακολουθήσει ανοιχτή συζήτηση με το κοινό (με στόχο την αναζήτηση συνδέσεων της με το σήμερα).
==========================================
«Ανθρώπινες Αδυναμίες» («Of Human Bondage», 1934)
Σκηνοθεσία : John Cromwell
Σενάριο : Lester CohenW. Somerset MaughamAnn Coleman
Πρωταγωνιστούν: Bette Davis, Leslie Howard, Frances Dee
==========================================
Τετάρτη 1η Απριλίου 2026
Έναρξη 20:30 – Διάρκεια προβολής: 83΄/ Εκτιμώμενη συνολική διάρκεια της εκδήλωσης: 150΄
Είσοδος με ελεύθερη συνεισφορά
Προτεινόμενη συνεισφορά: 5€
Λόγω της περιορισμένης χωρητικότητας της αίθουσας προβολής, παρακαλούμε να φροντίσετε για την έγκαιρη προσέλευσή σας.

Unshaped_Ahead | Dimos Vryzas solo at Underflow
2026-04-02 21:00 | Underflow Record Store & Art Gallery, Kallirois 39, Athens, Greece
Unshaped_Ahead: Ηλεκτροακουστικό σόλο project του Δήμου Βρύζα, βιολιστή από τη Θεσσαλονίκη.
Με βάση το βιολί τα κομμάτια χτίζονται ως επί το πλείστον με την τεχνική του Live-looping. Ο αυτοσχεδιασμός αποτελεί βασικό στοιχείο αυτής της μουσικής.”Τυχαία ατυχήματα”, drone ήχοι, μίνιμαλ μελωδίες, ambient/noise ατμόσφαιρες και ρυθμός είναι επίσης σημαντικά “εργαλεία” που χαρακτηρίζουν το project.
Στη συναυλία στο Underflow, στις 2 Απριλίου, θα ακουστούν τα κομμάτια από τον τελευταίο δίσκο του πρότζεκτ με τίτλο “Further Beyond” καθώς και κομμάτια από παλαιότερες δισκογραφικές δουλειές.
Στον χώρο του λάηβ θα διατίθενται προς αγορά τα βινύλια (LP) του τελευταίου δίσκου του project με τίτλο “Further Beyond“.
Photo: George Argyropoulos | Poster: Anastasia Daferera
Εναρξη: 21:00
Εισιτήρια: 10 ευρώ

Echoes in Pairs #2
2026-04-03 21:00 | Underflow Record Store & Art Gallery, Kallirois 39, Athens, Greece
Tsev | Saber rider
Alex Andropoulos | Giannis Arapis | Tara Cunningham
Opening act: Bulldoza and the Fish
Η πρώτη σύμπραξη των Giannis Arapis και Alex Andropoulos με την Tara Cunningham θα αποτελέσει μία διερεύνηση εναλλακτικών χρήσεων της κιθάρας και των ρόλων των οργάνων. Ο Andropoulos προσεγγίζει τα ντραμς και σαν μελωδικό όργανο ενώ οι Arapis και Cuningham τις κιθάρες σαν κρουστά.
Συνδυάζοντας το live sampling και την ηχητική επεξεργασία (mangling) της Saber Rider με τα tuning system του Tsev, οι δύο μουσικοί θα επιχειρήσουν να δημιουργήσουν μια “ρευστή” ονειρική μουσική.
Το Bulldoza and the Fish είναι ένα νέο σύνολο που συνδυάζει δύο toy keyboards με έναν μονόλογο και καταλήγει σε περίεργες ragtime μελωδίες και μεταβαλλόμενες αρμονίες.
Οι μουσικοί:
Ο Άλεξ Ανδρόπουλος είναι ντράμερ λειτουργώντας κυρίως ως το ένα μισό του ελληνολλανδικού πειραματικού ροκ ντουέτου Able Noise, μέσα από το οποίο εξερευνά εναλλακτικές προσεγγίσεις στο όργανό του, την σύνθεση και την έννοια της συναυλίας. Το παίξιμο του έχει ρίζες κυρίως στη ροκ, με έντονες επιρροές από τον ευρωπαϊκή σκηνή αυτοσχεδιασμού.
Η Saber Rider είναι Αθηναία παραγωγός, συνθέτρια, περφόρμερ, DJ και παιδαγωγός, το ενδιαφέρον της οποίας επικεντρώνεται αυτή την περίοδο στα plunderphonics και την αναλογική σύνθεση, ενώ συνεργάζεται παράλληλα με καλλιτέχνες του κινηματογράφου, του χορού και μεικτών μέσων. Στον ελεύθερο χρόνο της, παίζει πιάνο για μπαλέτο, παρουσιάζει τη ραδιοφωνική εκπομπή της, είναι σχεδιάστρια ήχου, αναλαμβάνει τη μουσική επιμέλεια για διάφορα μέσα και ασχολείται με το post-production, μεταξύ άλλων.
Παρασκευή 3 Απριλίου, 2026
Ώρα έναρξης: 21.00
Τιμή εισιτηρίου: 12 ευρώ

MIZI Plays the Record Shop Vol. 2: Underflow
2026-04-04 21:00 | Underflow Record Store & Art Gallery, Kallirois 39, Athens, Greece
Το Underflow είναι ο δεύτερος προορισμός της σειράς συναυλιών “Ο ΜΙΖΙ Παίζει το Δισκάδικο“, όπου το δισκοπωλείο μετατρέπεται σε μουσικό όργανο και η συλλογή του σε πεδίο ηχητικών δυνατοτήτων. Κάθε performance διαμορφώνεται μοναδικά από την ταυτότητα του ίδιου του χώρου.
Σε αυτή την εκδοχή στο Underflow, ο MIZI μεταμορφώνει τον χώρο του καταστήματος σε ένα εργαστήριο ήχου. Με το ειδικά τροποποιημένο σύστημα πικάπ που χρησιμοποιεί, δημιουργεί ένα ηχητικό κολάζ από δίσκους από τα ράφια του μαγαζιού, αυτοσχεδιάζοντας με την ηχητική ταυτότητα του εκάστοτε δισκάδικου, αφήνοντας τα αυλάκια τυχαίων δίσκων να ορίσουν τη δομή και το περιεχόμενο του λάιβ.
Τη συναυλία θα ανοίξει ο Sister Overdrive γνωστός και ως Γιάννης Κοτσώνης με ένα υβριδικό σετ με πικάπ και ηλεκτρονικά.
Σάββατο 4 Απριλίου, 2026
Ώρα έναρξης: 21.00
Τιμή εισιτηρίου: 10 ευρώ

Underflow Screenings: «Ανθρώπινες Αδυναμίες» του John Cromwell
2026-04-06 20:30 | Underflow Record Store & Art Gallery, Kallirois 39, Athens, Greece
Την Δευτέρα 6 Απριλίου, στο πλαίσιο της σειράς The Underflow Screenings, ο δημοσιογράφος Γιάννης Κωνσταντινίδης επιμελείται την παρουσίαση μιας μοναδικής ταινίας, που καθιέρωσε την Μπέττυ Ντέηβις ως μεγάλη σταρ της εποχής της:
«Ανθρώπινες Αδυναμίες» («Of Human Bondage», 1934) του σκηνοθέτη Τζον Κρόμγουελ
Το σενάριο βασίζεται στο ομώνυμο (στα αγγλικά) μυθιστόρημα του Σόμερσετ Μομ, ο οποίος συμμετείχε και στην διασκευή του για τον κινηματογράφο. Το μυθιστόρημα, που εκδόθηκε το 1915, έχει αποδοθεί στα ελληνικά ως «Ανθρώπινη Δουλεία» και είναι ένα από τα μεγαλύτερα best seller του πρώτου μισού του 20ου αι. Περιγράφει μία «σαδομαζοχιστική» σχέση (σε ψυχικό και όχι σεξουαλικό επίπεδο) μεταξύ του Φίλιπ Κάρεϋ, ενός φοιτητή ιατρικής, τον οποίο παίζει ο σπουδαίος Λέσλι Χάουαρντ και της σερβιτόρας Μίλντρεντ Ρότζερς, την οποία ερμηνεύει με ανεπανάληπτο τρόπο η Μπέττυ Ντέηβις.
Η κλασσική «ανάγνωση» της ταινίας είναι εκείνη που θέλει τον θεατή να συμπονά το καημένο «καλό παιδί» που είναι ο Φίλιπ, για τα δεινά που του προκαλεί μια «μέγαιρα» σαν την Μίλντρεντ.
Είναι όμως τελικά αυτή η πιο σωστή ερμηνεία;
Θα έπρεπε πράγματι να θεωρούμε «αποδιοπομπαίο τράγο» μια γυναίκα, επειδή δεν μπορεί να αγαπήσει; Μήπως αντ’ αυτού θα έπρεπε να την συμπονούμε για τον ίδιο λόγο;
Πέρα όμως από τα διλήμματα ηθικής τάξεως που τίθενται ευθέως, σήμερα, μέσω αυτής της ταινίας, είναι γεγονός ότι ο ρόλος της Μίλντρεντ αποκάλυψε την απαράμιλλη ευφυία και ευρηματικότητα της Μπέττυ Ντέηβις στην υποκριτική τέχνη και προανήγγειλε τη συνέχεια της καριέρας της, κυρίως, με ρόλους «κακιάς», γεγονός που οδήγησε βέβαια και σε περιγραφές της όπως; «η έχιδνα με τα γουρλωτά μάτια» και άλλες ανάλογες, που επιβεβαίωναν πόσο α-τυπική ήταν η ομορφιά της για τα δεδομένα του Χόλλυγουντ.
Εξίσου συναρπαστική με την υποκριτική της Ντέηβις είναι και η εμπνευσμένη σκηνοθεσία του Τζον Κρόμγουελ, που προσφέρει σχεδόν ανά πάσα στιγμή έναν σπουδαίο πλούτο συμπαραδηλώσεων και διατηρεί συνεχή κι επικίνδυνη την κλίση προς τον εφιάλτη που παίρνουν τα όνειρα των δύο κεντρικών προσώπων.
Πριν την προβολή, θα υπάρξει μια σύντομη παρουσίαση της ταινίας και μετά την προβολή θα ακολουθήσει ανοιχτή συζήτηση με το κοινό (με στόχο την αναζήτηση συνδέσεων της με το σήμερα).
==========================================
«Ανθρώπινες Αδυναμίες» («Of Human Bondage», 1934)
Σκηνοθεσία : John Cromwell
Σενάριο : Lester CohenW. Somerset MaughamAnn Coleman
Πρωταγωνιστούν: Bette Davis, Leslie Howard, Frances Dee
==========================================
Δευτέρα 6 Απριλίου 2026
Έναρξη 20:30 – Διάρκεια προβολής: 83΄/ Εκτιμώμενη συνολική διάρκεια της εκδήλωσης: 150΄
Είσοδος με ελεύθερη συνεισφορά
Προτεινόμενη συνεισφορά: 5€
Λόγω της περιορισμένης χωρητικότητας της αίθουσας προβολής, παρακαλούμε να φροντίσετε για την έγκαιρη προσέλευσή σας.

Τύπου, Τριβόλης, Γούλιαρης τρίο
2026-04-07 21:00 | Underflow Record Store & Art Gallery, Kallirois 39, Athens, Greece
Το Underflow Record Store φιλοξενεί μια πρώτη επί σκηνής συνάντηση τριών δημιουργικών φωνών της σύγχρονης τζαζ.
Οι Τρύφωνας Τύπου (πιάνο), Περικλής Τριβόλης (κοντραμπάσο) και Αναστάσης Γουλιάρης (τύμπανα), με κοινό σημείο αναφοράς το τζαζ ιδίωμα, προσεγγίζουν τη φόρμα του piano trio μέσα από ένα σύγχρονο πρίσμα.
Το πρόγραμμα περιλαμβάνει πρωτότυπες συνθέσεις και jazz standards, με έμφαση στον διάλογο, τον αυτοσχεδιασμό και την ανάπτυξη ενός ζωντανού, συλλογικού ηχητικού χώρου. Αντλώντας από τη μουσική γλώσσα των piano trio των Brad Mehldau, Paul Bley, Ethan Iverson κ.α, το τρίο διαμορφώνει έναν ήχο ρευστό και ανοιχτό, όπου η λυρικότητα και η αποδόμηση συνυπάρχουν, με την αλληλεπίδραση να λειτουργεί ως βασικός άξονας της σκηνικής τους συνύπαρξης.
Τρίτη 7 Απριλίου, 2026
Ώρα έναρξης: 21.00
Τιμή εισιτηρίου: 12 ευρώ

Kasímmavik: Παρουσίαση δίσκου στο Underflow
2026-04-17 21:00 | Underflow Record Store & Art Gallery, Kallirois 39, Athens, Greece
Στις 17 Απριλίου, ημέρα επίσημης παρουσίασης του δίσκου An Infinite Degree of Separation των Kasímmavik, θα πραγματοποιηθεί συναυλία στον πάνω χώρο του Underflow. Θα προηγηθεί συζήτηση (Q&A) με τους συντελεστές την οποία θα συντονίσει ο ραδιοφωνικός παραγωγός Μάνθος Γιουρτζόγλου.
Kasímmavik σημαίνει σημείο συνάντησης στη γλώσσα των Inupiaq, των αυτόχθονων πληθυσμών της βόρειας Αλάσκας.
Το ντουέτο δημιουργήθηκε το 2022 από τη Νίκη Κοκκόλη (άλτο σαξόφωνο) και τον Σίμο Ρηνιώτη (τύμπανα). Αυτή η πρώτη τους δισκογραφική δουλειά αποτελείται από 13 ad hoc συνθέσεις, με κοινό θεματικό άξονα το συγγραφικό έργο του Herman Melville.
Με τις ηχητικές επιρροές να εκτείνονται από την χαοτική γλώσσα της free jazz έως και τον μινιμαλισμό των ambient ηχοτοπίων, οι δύο μουσικοί εξερευνούν μέσω του ήχου, τις έννοιες της συνάντησης και της απομάκρυνσης.
AN INFINITE DEGREE OF SEPARATION
Νίκη Κοκκόλη: άλτο σαξόφωνο, fx
Σίμος Ρηνιώτης: τύμπανα

Γιώργος Καρυώτης: recording & mixing
Taylor Deupree: mastering
Ateljee Gammelin: graphic design
Νεφέλη Παπαϊωάννου: frames
Παρασκευή 17 Απριλίου, 2026
Ώρα έναρξης: 21.00
Τιμή εισιτηρίου: 5 ευρώ

Jargon Acoustic live at Underflow
2026-04-18 21:00 | Underflow Record Store & Art Gallery, Kallirois 39, Athens, Greece
Μια βραδιά όπου η μουσική συναντά την ατμόσφαιρα,
η σιωπή αποκτά βάρος και οι μελωδίες μένουν για ώρα μετά το τέλος τους.
Ο Jargon — ένας από τους πιο ξεχωριστούς δημιουργούς της σύγχρονης ελληνικής art-rock σκηνής, γνωστός ως η φωνή και η καρδιά των Verbal Delirium και των βρετανικών Drifting Sun — παρουσιάζει ένα ιδιαίτερο acoustic live set που υπόσχεται να καθηλώσει κάθε ευαίσθητο ακροατή.
Με την χαρακτηριστική αισθητική του και τον ατμοσφαιρικό ήχο που τον έχει ξεχωρίσει, ο Jargon θα παρουσιάσει συνθέσεις από τον πρώτο προσωπικό του δίσκο «The Fading Thought» (2020) — ένα έργο που έχει ήδη αποσπάσει εξαιρετικές κριτικές σε ολόκληρο τον κόσμο για την ένταση, την ευαισθησία και τη μοναδική ηχητική ταυτότητα του. Η μουσική του κινείται ανάμεσα στο art-rock, τη μουσική δωματίου και τον κινηματογραφικό ήχο, δημιουργώντας ένα ηχητικό τοπίο που συνδυάζει πιάνο και έγχορδα με στιγμές βαρύτητας και αποσύνθεσης. Η διεθνής κριτική το έχει χαρακτηρίσει «βαθιά προσωπικό, εξαιρετικά επεξεργασμένο — ένα μικρό αριστούργημα», αναφέροντας επιρροές από τους Peter Hammill, Genesis, Μάνο Χατζιδάκι και όχι μόνο.
Στο set θα συμπεριληφθούν και αποκλειστικά αποσπάσματα από το επερχόμενο νέο έργο του — μια πρώτη, σπάνια γεύση από το υλικό που ετοιμάζει.
Στη σκηνή:
Κατερίνα Τεπελένα — βιολί & βιόλα
Πέτρος Λαμπρίδης — κοντραμπάσο
Νικήτας Κίσσονας — κλασική κιθάρα
Guest: Στέλιος Ρωμαλιάδης — φλάουτο
==========
Σάββατο 18 Απριλίου, 2026
Ώρα έναρξης: 21.00
Τιμή εισιτηρίου: 15 ευρώ

Ostomachion XVI - David Jackson | Stelios Romaliadis | Giorgos Varoutas
2026-04-24 21:00 | Underflow Record Store & Art Gallery, Kallirois 39, Athens, Greece
Woodwinds
extending notions of woodwinds
David Jackson: soprano, alto & tenor Saxophones, Flute
Στέλιος Ρωμαλιάδης: Flute
Γιώργος Βαρουτάς: Ζωντανή επεξεργασία ήχου
Βασισμένες στην ιδέα του Oστομάχιον, ενός παιχνιδιού της αρχαιότητας που ανακαλύφθηκε σχετικά πρόσφατα ως κομμάτι του παλίμψηστου του Αρχιμήδη, η σειρά συναυλιών έχει ως άξονα τη ζωντανή επεξεργασία ακουστικών οργάνων και την αλληλεπίδραση των ηχητικών θραυσμάτων με τα ακουστικά όργανα, που θα οδηγεί κάθε φορά σε νέα και διαφορετικά ”ηχητικά” σχήματα.
H επεξεργασία του ήχου των ακουστικών οργάνων σε πραγματικό χρόνο μπορεί να περιλαβάνει διάφορες τεχνικές kai δυνατότητες που δίνονται τόσο από σύγχρονα ψηφιακά όσο και από αναλογικά μέσα.
Με απλά λόγια, η ιδέα είναι να πάρουμε τον ήχο που παράγεται από τα ακουστικά όργανα, και να τον χειριστούμε χρησιμοποιώντας διάφορες τεχνικές. Ο επεξεργασμένος ήχος στη συνέχεια ανατροφοδοτείται στους μουσικούς, οι οποίοι μπορούν να τον χρησιμοποιήσουν για να δημιουργήσουν μια νέα αλληλεπίδραση. Αυτό δημιουργεί έναν βρόχο ανατροφοδότησης που ενισχύει τον αυτοσχεδιαστικό χαρακτήρα της συναυλίας και είναι κάθε φορά διαφορετικός.
Όσον αφορά την κάθε συναυλία, τα Ostomachion Sessions θα παρουσιάζουν κάθε φορά δύο αυτοσχεδιαστές που θα αλληλεπιδρούν με έναν ηλεκτρονικό μουσικό. Ο στόχος θα είναι τόσο η διερεύνηση-έκθεση σε πραγματικό χρόνο των ηχητικών δυνατοτήτων των ακουστικών οργάνων μέσω extended/ιδιωματικών τεχνικών όσο και η αλληλεπίδραση ανάμεσα στους μουσικούς με την ενσωμάτωση του επεξεργασμένου ήχου, προκειμένου να δημιουργούνται νέα ηχητικά τοπία που θολώνουν τη διαχωριστική γραμμή μεταξύ ακουστικής και ηλεκτρονικής μουσικής.
BΙΟΓΡΑΦΙΚΑ ΣΥΝΤΕΛΕΣΤΩΝ
David Jackson:
Ο David Jackson, που μερικές φορές ονομάζεται Jaxon, είναι ίσως περισσότερο γνωστός ως μέλος της θρυλικής προοδευτικής ροκ μπάντας των δεκαετιών του 1970 Van der Graaf Generator. Αλλά έχει συνεργαστεί σε όλο το μουσικό φάσμα με καλλιτέχνες όπως οι Peter Gabriel, Keith Tippet, Osanna, Peter Hammill και πολλοί άλλοι. Ανέπτυξε το δικό του πολύ προσωπικό και αναγνωρίσιμο στυλ ηλεκτρονικού σαξοφώνου, συχνά παίζοντας δύο ταυτόχρονα.
Τη δεκαετία του 1980 σπούδασε διδασκαλία στο Πανεπιστήμιο του Surrey και στη συνέχεια εργάστηκε για αρκετά χρόνια ως Σύμβουλος Μαθηματικών για Ατομα με Ειδικές Ανάγκες στο Bulmershe Comprehensive School Reading, ως Ηγέτης Μικρής Τάξης και Ειδικός στα Μαθηματικά στο St Paul’s School, Wokingham και ως Δάσκαλος Μουσικής στο Wildridings Primary School, Bracknell. Η καριέρα του επανήλθε στη μουσική το 1990 όταν πήγε σε περιοδεία με την Ιταλίδα τραγουδίστρια Alice και έγραψε τη μουσική για δύο θεατρικά έργα: Savages (1990) και The Death Of An Andalusian Poet, για τον Federico Garcia Lorca, σε σκηνοθεσία Joel Roszykiewicz (1990/91).
Ενώ εργαζόταν στο The Ark, Southill Park το 1990, ο Jaxon ανακάλυψε τον εκπληκτικό κόσμο του συστήματος Soundbeam. Είναι ακτίνες σε σχήμα κώνου που παράγουν ήχους ανάλογα με τον τρόπο και το σημείο που κόβονται οι ακτίνες. Διαπίστωσε ότι ήταν ιδανικές για να επιτρέπουν στα άτομα με αναπηρία να παράγουν μουσική και έγινε μουσικός και επαγγελματίας στον τομέα της αναπηρίας, συμμετέχοντας σε έργα που ενθαρρύνουν τη δραστηριοποίηση παιδιών με αναπηρία, μια καριέρα που συνεχίζει να προσφέρει. Ταυτόχρονα συνθέτει και ερμηνεύει.
Ήταν μέλος της ανασυγκρότησης της περιοδείας των Van der Graaf Generator το 2005 και συνεργάστηκε με διάφορες ομάδες και μουσικούς, συμπεριλαμβανομένων των Judge Smith, Magic Mushroom Band, της ιταλικής progressive rock μπάντας Osanna, του Ολλανδού περκασιονίστα René van Commenée και πολλών άλλων. Σήμερα παίζει με το Λονδρέζικο συγκρότημα Kaprekar’s Constant ενώ συνεχίζει να συνθέτει μουσική για και να εμφανίζεται με μια ευρεία επιλογή άλλων μουσικών. Έχει συνεργαστεί δισκογραφικά με τον Στέλιο Ρωμαλιάδη στα 2 πρώτα άλμπουμ των Lüüp (Distress Signal Code/2008 & Meadow Rituals/2011). https://jaxontonewall.com/
Στέλιος Ρωμαλιάδης:
Σπούδασε φλάουτο κυρίως με τη Σοφία Μαυρογενίδου και σύνθεση με το συνθέτη Νίκο Παναγιωτάκη. Έχει παρακολουθήσει σεμινάριο σύνθεσης με τους συνθέτες Θεόδωρο Αντωνίου, Αναστάση Φιλλιπακόπουλο & Αντώνη Αντωνόπουλο καθώς επίσης και σεμινάριο ελεύθερου αυτοσχεδιασμού με τον αυτοσχεδιαστή-συνθέτη Αλέξη Πορφυριάδη. Έχει συμμετάσχει σε διαδυκτυακό εργαστήριο με το συνθέτη Jacob Adler πάνω στο Just Intonation σύστημα κουρδίσματος και την πολυρρυθμία της Ινδικής Καρνατικής Μουσικής.
Με το προσωπικό του project Lüüp έχει κυκλοφορήσει τα άλμπουμ: Distress Signal Code (2008 στην Γαλλική Musea), Meadow Rituals (2011 στην Αμερικάνικη Experimedia) και Canticles of the Holy Scythe (2017 στην Ιταλική I, Voidhanger) στα οποία έχει συνεργαστεί με τους David Jackson (Van Der Graaf Generator), Lisa Isaksson, Attila Csihar (Mayhem), Σάκη Τόλη (Rotting Christ), Aldrahn (Dødheimsgard), Andria Degens (Pantaleimon / Current 93), Άννα Λινάρδου, Σοφία Σαρρή, Λευτέρη Μουμτζή (Freedom Candlemaker) μεταξύ άλλων.
Είναι μέλος του συγκροτήματος Vault of Blossomed Ropes οι οποίοι έχουν κυκλοφορήσει 2 άλμπουμ – το πιο πρόσφατο Etidorhpa – και το ομώνυμο ντεμπούτο άλμπουμ τους με τη συμμετοχή του Steve Jansen. Το 2024 οι Vault of Blossomed Ropes έπαιξαν μαζί με τον κρουστό Chris Cutler σε ένα αυτοσχεδιαστικό σετ στο Underflow.
Το 2016 ήταν ένας από τους 15 μουσικούς της αυτοσχεδιαστικής συναυλίας μέσα στο ηφαίστειο της Νισύρου “634 λεπτά μέσα στο Ηφαίστειο”.
Είναι μέλος του σχήματος WHI ensemble που ειδικεύεται στην εκτέλεση παρτιτούρων πειραματικής μουσικής με λεκτική και γραφική σημειογραφία και στον ελεύθερο αυτοσχεδιασμό. https://luupband.wixsite.com/luup
Γιώργος Βαρουτάς:
Ο Γιώργος Βαρουτάς ασχολείται με την τέχνη του ήχου, εξερευνώντας τη διάδραση ανάμεσα στο αναλογικό και το ψηφιακό μέσω της ζωντανής δειγματοληψίας και της επεξεργασίας ακουστικών οργάνων και φωνής.
Έχει συμμετάσχει σε διεθνή έργα που ενσωματώνουν μουσικές παραδόσεις από διαφορετικούς πολιτισμούς στην ηλεκτρονική μουσική, συνεργαζόμενος με σημαντικούς μουσικούς της σύγχρονης δημιουργίας.
Είναι ιδρυτικό μέλος των σχημάτων Vault of Blossomed Ropes και Skraut. Το 2018 κυκλοφόρησε τον πρώτο προσωπικό του δίσκο Chronostasis από τη βρετανική δισκογραφική εταιρεία ReR Megacorp του συνθέτη και θεωρητικού Chris Cutler.
Από τα τέλη του 2023 επιμελείται τα Ostomachion Sessions, μια σειρά συναυλιών αφιερωμένη στην εξερεύνηση της ζωντανής αλληλεπίδρασης ανάμεσα σε ακουστικά και ψηφιακά όργανα, με τη συμμετοχή σημαντικών αυτοσχεδιαστών από την εγχώριακαι τη διεθνή σκηνή. Συνεργάζεται με ένα ευρύ φάσμα διακεκριμένων καλλιτεχνών, ανάμεσα στους οποίους οι Steve Jansen, Ko Ishikawa, Chris Cutler, Jan Bang, Arve Henriksen, Kraig Grady, Gareth Davis, Biliana Voutchkova, Άννα Λινάρδου, Βάσω Δημητρίου, Χάρης Λαμπράκης, Ευγένιος Βούλγαρης, Νίκος Σιδηροκαστρίτης κ.ά. https://varoutas.wixsite.com/varoutas https://varoutas.wixsite.com/varoutas/ostomachion
==========
Παρασκευή 24 Απριλίου 2026 @21.00
Εισιτήρια: 15 ευρώ

Kokkoli - Flugen live & Listening session
2026-04-30 21:00 | Underflow Record Store & Art Gallery, Kallirois 39, Athens, Greece
Το Underflow φιλοξενεί μία εκδήλωση οικονομικής ενίσχυσης των εκτοπισμένων του Λιβάνου.
Δύο σόλο σετ από τη Νίκη Κοκκόλη και την Flugen. Μέσα από προσωπικές ηχητικές διαδρομές και διαφορετικές μουσικές προσεγγίσεις, οι δύο καλλιτέχνιδες δημιουργούν έναν κοινό χώρο ακρόασης και αλληλεγγύης.
Η βραδιά θα συνεχιστεί με listening session του compilation που έχει επιμεληθεί το Tunefork studios & Beirut Synthr Center του Λιβάνου, φέρνοντας στο προσκήνιο συνθέσεις Λιβανέζων μουσικών της πειραματικής σκηνής.
Τα έσοδα θα διατεθούν για την υποστήριξη των εκτοπισμένων κοινοτήτων στον Λίβανο, με εξαίρεση μικρό τμήμα που θα δοθεί για τα έξοδα της συναυλίας.
Η Νίκη Κοκκόλη, γεννημένη το 1996 στην Αθήνα, είναι σαξοφωνίστρια που δραστηριοποιείται ενεργά στη jazz και την ελεύθερη αυτοσχεδιαστική μουσική. Ταξιδεύει συχνά σε όλη την Ευρώπη, δίνοντας συναυλίες σε σημαντικές σκηνές, όπως το Fylkingen στη Στοκχόλμη και το Café OTO στο Λονδίνο. Έχει συνεργαστεί με το London Improvisers Orchestra, καθώς και με σπουδαίους μουσικούς, όπως οι Sofia Jernberg, Maggie Nicols, Lisa Ullén, Christer Bothén, Martin Küchen, Bram De Looze και Sharif Sehnaoui, μεταξύ άλλων. Παράλληλα, έχει εμφανιστεί σε διεθνή φεστιβάλ, όπως το Aarhus Jazz Festival (Δανία), το Jazz Goes to Town (Τσεχία), το Irtijal Festival (Λίβανος) και το Jazz Hochburg (Αυστρία). Στόχος της είναι να διαμορφώσει έναν προσωπικό και διακριτό μουσικό ήχο, αντλώντας έμπνευση τόσο από τις πολυποίκιλες μουσικές της επιρροές όσο και από τις κοινωνικές και πολιτικές συνθήκες της εποχής.
Η Maya Aghniadis, γνωστή ως Flugen, είναι συνθέτρια και εξερευνήτρια του ήχου που συνδυάζει ηλεκτρονικές υφές με οργανικά ηχοτοπία. Με αφετηρία τα ντραμς από νεαρή ηλικία, η μουσική της πορεία εξελίχθηκε ώστε να περιλαμβάνει περισσότερα ακουστικά στοιχεία και μια βαθύτερη εστίαση στη μουσική για κινηματογράφο και την ηχητική αφήγηση. Επηρεασμένη από τη ζωή της μεταξύ Βηρυτού και Αθήνας, το έργο της αποπνέει μια αίσθηση κίνησης, μνήμης και πολιτισμικής σύνθεσης. Με το όνομα Flugen, δημιουργεί ατμοσφαιρικές συνθέσεις που κινούνται ανάμεσα στην ambient, τη jazz και τον πειραματικό ήχο, συχνά ενσωματώνοντας field recordings και ηλεκτροακουστικά στοιχεία. Η πιο πρόσφατη κυκλοφορία της, Penté, αντανακλά μια εσωστρεφή διάθεση, υφαίνοντας μουσικές αφηγήσεις με ελάχιστες λέξεις.
Πέμπτη 30 Απριλίου, 2026
Ώρα έναρξης: 21.00
Εισιτήρια
Είσοδος με ελεύθερη συνεισφορά

Leoforio...Dream Reversed
2026-05-04 21:00 | Underflow Record Store & Art Gallery, Kallirois 39, Athens, Greece
Το 2023 το Leoforio… (Ανδρέας Παπαγιαννακόπουλος, Παναγιώτης Χαραλαμπόπουλος, Νίκος Σιδηροκαστρίτης) ηχογράφησε ζωντανά -παρουσία κοινού- τον δίσκο A memory of a memory that we are all left with.
Το Leoforio… συνεχίζοντας τις διαδρομές του και θα παρουσιάσει στο Underflow συνθέσεις από τον δίσκο καθώς και από τον επερχόμενο Dream Reversed.

Το Leoforio… έχει ήδη εμφανιστεί σε πολυάριθμους χώρους και πολιτιστικά κέντρα εντός και εκτός συνόρων. Στην Κωνσταντινούπολη πραγματοποιήθηκε σειρά συναυλιών και masterclass σε χώρους όπως Arcaoda, Bova, Nardis Jazz Club και στο MIAM (Μουσικό Πανεπιστήμιο). Στην Ισπανία, το project επιλέχθηκε για το ευρωπαϊκό πρόγραμμα LiveMX, με συναυλία και masterclass στο Assejazz (Σεβίλλη), ενώ πραγματοποιήθηκαν και εμφανίσεις στη Σεβίλλη και στη Γρανάδα, στο πλαίσιο συνεργασιών με τοπικούς πολιτιστικούς φορείς.
Leoforio…
Ανδρέας Παπαγιαννακόπουλος (κιθάρα)
Παναγιώτης Χαραλαμπόπουλος (κόντρα μπάσο)
Νίκος Σιδηροκαστρίτης (τύμπανα)
A memory of a memory that we are all left with
“Η μουσική ακολουθεί ένα αισθητικό περιβάλλον που αναμιγνύει διαφορετικά είδη όπως jazz, rock, κινηματογραφική, ψυχεδελική μουσική και ποίηση. To άλμπουμ έχει μια βαθιά αίσθηση ενός «μουσικού ταξιδιού» και αυτός είναι ένας λόγος που ηχογραφήσαμε τη μουσική ζωντανά καθώς η μια σύνθεση διαδέχεται την άλλη χωρίς διακοπές. Η βαθιά και ουσιαστική μουσική συνύπαρξη των τριών μας μετατράπηκε σε ζωντανή ηχογράφηση που επέτρεψε στη μουσική να ρέει με πολύ «φυσικό» τρόπο…”.
Δευτέρα 4 Μαΐου, 2026
Ώρα έναρξης: 21.00
Τιμή εισιτηρίου: 12 ευρώ

George Katsanos “Dreaming” feat. Giorgos Varoutas
2026-05-07 21:00 | Underflow Record Store & Art Gallery, Kallirois 39, Athens, Greece
Με όχημα ένα mini combo organ και ιδιόφωνα, και με αφετηρία τον ελεύθερο αυτοσχεδιασμό, ο Γιώργος Κατσάνος επισκέπτεται το Underflow για μία περιπλάνηση σε ηχοτοπία που υφαίνονται από drones, downtempo μελωδίες και υπνωτιστικούς ρυθμούς, με στόχο τη σύμπλευση, μαζί με τους ακροατές, σε μία κατάσταση που αιωρείται μεταξύ πραγματικότητας και ονείρου.
H performance θα ολοκληρωθεί με την συμμετοχή του Γιώργου Βαρουτά με την κιθάρα του.
Ο Γιώργος Κατσάνος είναι πιανίστας, πολυοργανίστας και συνθέτης. Είναι αριστούχος απόφοιτος του Berklee College of Music της Βοστώνης,πτυχιούχος κλασικού πιάνου και έχει επίσης σπουδάσει κλασικά κρουστά. Είναι δημιουργός του cinematic jazz group Εos καθώς και του synth duo Incirrina, με δισκογραφία στο γερμανικό label Cold Transmission και πολυάριθμες εμφανίσεις σε συναυλίες και Φεστιβάλ στην Ελλάδα και την Ευρώπη. Έχει κυκλοφορήσει τέσσερα προσωπικά άλμπουμ – ”Blur” (2007), ”Rusty Memories”(2012), “Cocoon”(2017), “Yuki” (2024).
Έχει συμπράξει καλλιτεχνικά και δισκογραφικά με τους Λένα Πλάτωνος, Φοίβο Δεληβοριά, Νότη Μαυρουδή, Λουδοβίκο των Ανωγείων, Θάνο Ανεστόπουλο. Έχει συνθέσει μουσική για θεατρικές παραστάσεις και σινεμά, με πιο σημαντικά τα ντοκιμαντέρ του Μένιου Καραγιάννη «Αρίκα Α», «33,333» και τα βραβευμένα «Πατρίδα από μάρμαρο» και “The Music Of Things” (Η Μουσική των πραγμάτων),το οποίο έλαβε βραβείο Διεθνούς Ομοσπονδίας Κριτικών Κινηματογράφου FIPRESCI και Bραβείο ΕΡΤ στο 22ο Φεστιβάλ Ντοκιμαντέρ Θεσσαλονίκης 2020. Διδάσκει σύγχρονο πιάνο και ear training και οργανώνει μουσικά σύνολα στο Αθηναϊκό Ωδείο.
Πέμπτη 7 Μαΐου, 2026
Ώρα έναρξης: 21.00
Τιμή εισιτηρίου: 10 ευρώ

Galan Trio “Kinesis, Vol. 3”
2026-05-08 20:30 | Underflow Record Store & Art Gallery, Kallirois 39, Athens, Greece
Το Galan Trio επιστρέφει με το τρίτο μέρος της δισκογραφικής τους περιπέτειας στις ΗΠΑ υπό τον τίτλο Kinesis, σε συνεργασία με την ιστορική Neuma Records, και το παρουσιάζει ζωντανά μέσα από μια multimedia performance, την Παρασκευή 8 Μαΐου στο Underflow!
Το Galan Trio σας προσκαλεί στην παρουσίαση του νέου άλμπουμ Kinesis, Vol. 3, του τρίτου κεφαλαίου ενός project που εξελίσσεται αδιάκοπα από το 2021.
Μετά τις επιτυχημένες κυκλοφορίες των Kinesis και Kinesis, Vol. 2, που απέσπασαν θερμή ανταπόκριση από κοινό και κριτικούς και μεταδόθηκαν ραδιοφωνικά σε ΗΠΑ και Ευρώπη, το νέο άλμπουμ διευρύνει περαιτέρω αυτή την καλλιτεχνική διαδρομή.
“Μέσα από δεκατρείς ηχογραφήσεις σε παγκόσμιες πρεμιέρες, το τρίο μεταμορφώνει την παραδοσιακή σύνθεση πιάνο-βιολί-τσέλο σε ένα ρευστό, συνεχώς εξελισσόμενο ηχητικό περιβάλλον όπου οι ρόλοι είναι εναλλάξιμοι, οι ιεραρχίες διαλύονται και η αλληλεπίδραση μεταξύ των οργάνων γίνεται η κύρια αφηγηματική μηχανή.” (Jonathan Widran – www.jwvibe.com)
Η βραδιά στο Underflow Record Store & Art Gallery συνδυάζει ζωντανή ερμηνεία έργων του δίσκου με οπτικό υλικό από τα ταξίδια και τις συνεργασίες του τρίο, καθώς και σύντομες παρεμβάσεις των ίδιων των συνθετών μέσω οθόνης. Το διπλό άλμπουμ περιλαμβάνει ηχογραφήσεις έργων —αρκετά σε πρώτη δισκογραφική αποτύπωση— αναδεικνύοντας ένα ευρύ φάσμα αισθητικών και θεματικών αναφορών: από δημιουργίες εμπνευσμένες από τη λογοτεχνία και το υγρό στοιχείο έως στοχασμούς πάνω στη μνήμη, την απώλεια και την πολιτική ιστορία. Σε επιλεγμένες στιγμές, ο ακουστικός ήχος συνομιλεί διακριτικά με ηλεκτρονικά μέσα, διευρύνοντας τη χρωματική παλέτα του συνόλου.
Σε έναν από τους πιο εναλλακτικούς χώρους της Αθήνας —ανάμεσα σε βινύλια, έργα τέχνης και το μπαρ του Underflow— η παρουσίαση φιλοδοξεί να δημιουργήσει μια ατμόσφαιρα ανοιχτής ακρόασης και συνάντησης, όπου η μουσική εμπειρία εκτείνεται πέρα από τα όρια μιας τυπικής συναυλίας.
Η κυκλοφορία πραγματοποιείται από την ιστορική αμερικανική δισκογραφική εταιρεία Neuma Records, επιβεβαιώνοντας τη σταθερή διεθνή παρουσία του τρίο και τη γέφυρα που έχει διαμορφώσει ανάμεσα στην Αθήνα και τις Ηνωμένες Πολιτείες.
Η παρουσίαση θα πραγματοποιηθεί την Παρασκευή 8 Μαΐου, στις 20:30, στο Underflow Record Store & Art Gallery (Καλλιρρόης 39, Αθήνα).
Είσοδος: 10 €

Νικήτας Κίσσονας live
2026-05-09 21:00 | Underflow Record Store & Art Gallery, Kallirois 39, Athens, Greece
Ο Νικήτας Κίσσονας, συνθέτης και ιδρυτής του μουσικού project Methexis, παρουσιάζει ένα πρόγραμμα για solo κλασική κιθάρα και looper με μουσική από τον κινηματογράφο στον ιδιαίτερο χώρο του Underflow το Σάββατο 9 Μαΐου.
Το κοινό θα ταξιδέψει στην ιστορία του κινηματογράφου μέσα από ένα οπτικοακουστικό recital υπέροχων μελωδιών που θα συνοδεύεται από προβολή σκηνών των ταινιών κάνοντας την εμπειρία πιο έντονη.
Εισιτήρια 10 ευρώ

11 Χρόνια Underflow: Εκδήλωση γιορτής και Οικονομικής ενίσχυσης
2026-05-14 18:00 | Underflow Record Store & Art Gallery, Kallirois 39, Athens, Greece
Αγαπητοί φίλοι του Underflow,
Το ετήσιο επετειακό φεστιβάλ του Underflow Record Store & Art Gallery επιστρέφει την Πέμπτη 14 Μαΐου. Σας περιμένουμε και φέτος για να γιορτάσουμε τα 11 χρόνια του Underflow και να ενώσουμε τις δυνάμεις μας, διατηρώντας ζωντανή την κληρονομιά του χώρου και τιμώντας τη μνήμη και το όραμα των Βασίλη Φιλιππακόπουλου και Γιάννη Νικολάου.
Στα 11 χρόνια λειτουργίας του, το Underflow έχει καθιερωθεί ως ένα από τα κορυφαία και πιο ενημερωμένα δισκοπωλεία του είδους του σε ευρωπαϊκό επίπεδο, με πολυάριθμα αφιερώματα στον διεθνή τύπο. Παράλληλα, έχει διαμορφωθεί ως ένας ζωντανός πυρήνας πολιτισμού – μέρος ενός διεθνούς άτυπου δικτύου αυτόνομων και ανεξάρτητων καλλιτεχνικών νησίδων.
Μέχρι σήμερα ο χώρος έχει φιλοξενήσει ένα ευρύ φάσμα δράσεων: συναυλίες, προβολές ντοκιμαντέρ και ταινιών, listening sessions, εκθέσεις εικαστικών, παρουσιάσεις βιβλίων και πολλά ακόμη. Αποτελεί, παράλληλα, μία από τις βασικές εστίες άνθισης της σύγχρονης δημιουργικής μουσικής που αντιστέκεται στην κυρίαρχη, εμπορευματοποιημένη και κοινότοπη έκφρασή της.
Πιστή στη φιλοσοφία του χώρου, η ομάδα του Underflow συνεχίζει με δράσεις και εκδηλώσεις που έχουν ως στόχο την ενδυνάμωση της εγχώριας δημιουργικής μουσικής, τη διάδραση μεταξύ καλλιτεχνών, καθώς και την ανάπτυξη διεθνών συνεργασιών.
Η παρουσία και η έμπρακτη στήριξή σας είναι καθοριστικής σημασίας για τη συνέχειά του.
Η ομάδα του Underflow
Στο Underflow, όπως λέει και το όνομά του, τα πράγματα ρέουν υπογείως, κάτω από τη μύτη του θηρίου που περιμένει να τα μασήσει, να τα ομογενοποιήσει και να τα αφομοιώσει.
Πέμπτη 14 Μαΐου, 2026
Ώρα έναρξης: 18.00
Η είσοδος είναι με προαιρετική/προτεινόμενη συνεισφορά 10 ευρώ

Πρόγραμμα Συναυλιών
𝟔:𝟎𝟎-𝟔:𝟑𝟎 𝐑𝐄𝐂𝐎𝐑𝐃 𝐒𝐓𝐎𝐑𝐄 Μοdified dog (solo)
𝟔:𝟑𝟎-𝟕:𝟎𝟎 𝐆𝐈𝐆 𝐒𝐏𝐀𝐂𝐄 Σάββας Μεταξάς | Γιάννης Αράπης
𝟕:𝟎𝟎-𝟕:𝟑𝟎 𝐑𝐄𝐂𝐎𝐑𝐃 𝐒𝐓𝐎𝐑𝐄 Nefeli Walking Undercover duo
𝟕:𝟑𝟎-𝟖:𝟎𝟎 𝐆𝐈𝐆 𝐒𝐏𝐀𝐂𝐄 Γιάννης Ηλιάκης | Δημήτρης Χιώτης | Νίκος Φωκάς | Μαρία Κριτσωτάκη
𝟖:𝟎𝟎-𝟖:𝟑𝟎 𝐑𝐄𝐂𝐎𝐑𝐃 𝐒𝐓𝐎𝐑𝐄 Marius Mathiszik | Θοδωρής Ζιάρκας | Στέφανος Χυτήρης
𝟖:𝟑𝟎-𝟗:𝟎𝟎 𝐆𝐈𝐆 𝐒𝐏𝐀𝐂𝐄 Vasilaraps
Γιάννης Άραπης | Θέμης Βασιλείου | Μιχάλης Βρέττας
𝟗:𝟎𝟎-𝟗:𝟑𝟎 𝐑𝐄𝐂𝐎𝐑𝐃 𝐒𝐓𝐎𝐑𝐄 Nicky Kokkoli | Mizi
𝟗:𝟑𝟎-𝟏𝟎:𝟎𝟎 𝐆𝐈𝐆 𝐒𝐏𝐀𝐂𝐄 WHI ensemble
Οδυσσέας Γκάλλιος | Αθηνά Νταβανά | Δημήτρης Δημόπουλος | Αντώνης Πανταζής | Δημήτρης Παπαβασιλείου | Αλέξης Πορφυριάδης | Κωνσταντίνα Σαμακοβλή | Βάλια Χριστοπούλου
𝟏𝟎:𝟎𝟎-𝟏𝟎:𝟑𝟎 𝐑𝐄𝐂𝐎𝐑𝐃 𝐒𝐓𝐎𝐑𝐄 Circa 19 & Σαβίνα Γιαννάτου
𝟏𝟎:𝟑𝟎-𝟏𝟏:𝟎𝟎 𝐆𝐈𝐆 𝐒𝐏𝐀𝐂𝐄 Harris Lambrakis quartet
𝟏𝟏:𝟎𝟎-𝟏𝟏:𝟑𝟎 𝐑𝐄𝐂𝐎𝐑𝐃 𝐒𝐓𝐎𝐑𝐄 VooeeTone
Άκης Μπογιατζής | Αντώνης Λιβιεράτος | Γιάννης Τρυφερούλης | Γιάννης Ντρενογιάννης

Underflow Screenings: «THE LIFE AND DEATH OF CELSO JUNIOR» & «LA VIDA PURA»
2026-05-18 20:30 | Underflow Record Store & Art Gallery, Kallirois 39, Athens, Greece
Την Δευτέρα 18 Μαΐου, στο πλαίσιο της σειράς The Underflow Screenings, ο δημοσιογράφος Γιάννης Κωνσταντινίδης επιμελείται την παρουσίαση δύο εξαιρετικών ντοκιμαντέρ του Παναγιώτη Ευαγγελίδη που προβάλλονται σπάνια, λόγω του περιεχομένου τους, το οποίο, κατά σημεία, θα μπορούσε να σοκάρει τον θεατή, λόγω αναφορών και εικόνων που σχετίζονται με σεξουαλικές πρακτικές ομοφυλόφιλων ανδρών. Ωστόσο, όπως συνήθως συμβαίνει με τα ντοκιμαντέρ του Παναγιώτη Ευαγγελίδη, η ουσία τους δεν στέκεται στις ίδιες τις πρακτικές, αλλά στο πώς αυτές καθοδηγούν στο σύνολό της την ύπαρξη και τον ψυχισμό των εν λόγω ανδρών. Και εντέλει, καθορίζουν το πώς διαμορφώνεται (ή εξαφανίζεται) η σεξουαλική επιθυμία τους.
Από αυτήν την σκοπιά, θα έλεγε κάποιος ότι το αντικείμενο και των δύο ντοκιμαντέρ –και παρά το ότι είναι τόσο διαφορετικά τα κεντρικά πρόσωπα που ακολουθεί ο φακός- είναι η «ρητορική του εαυτού». Δηλαδή, όλες εκείνες οι νοητές κατασκευές και οι βεβαιότητες ενός ανθρώπου που του επιτρέπουν να λέει στους άλλους ποιος ο ίδιος πιστεύει ότι είναι. Καθώς επίσης και το πώς σ’ αυτήν την ρητορική του –σαν να ήταν μια λάρνακα από λόγια– «φυλάσσεται», ως κάτι το ιερό, το «ζωτικό» του ψέμα.
Το πρώτο ντοκιμαντέρ, που στα ελληνικά ο τίτλος του θα ήταν «Η Ζωή και ο Θάνατος του Σέλσο Τζούνιορ» (2011) έχει ως θέμα έναν φετιχιστή της στρατιωτικής μπότας.
Το δεύτερο, που στη γλώσσα μας θα αποδιδόταν ως «Η Αγνή Ζωή» (2016) ασχολείται με έναν νεαρό άνδρα που εκδίδεται σε άλλους άνδρες και ειδικότερα σε πελάτες που αποζητούν μια μαζοχιστικού τύπου υποταγή στον παρτενέρ τους.
Πριν την προβολή, θα υπάρξει σύντομη παρουσίαση των δύο ντοκιμαντέρ και μετά την προβολή θα ακολουθήσει ανοιχτή συζήτηση με το κοινό, παρουσία του σκηνοθέτη Παναγιώτη Ευαγγελίδη.
Δευτέρα 18 Μαΐου 2026
Έναρξη 20:30 – Διάρκεια των δύο προβολών : 100΄/ Εκτιμώμενη συνολική διάρκεια της εκδήλωσης: 150΄
Είσοδος με ελεύθερη συνεισφορά
Προτεινόμενη συνεισφορά: 5€
Λόγω της περιορισμένης χωρητικότητας της αίθουσας προβολής, παρακαλούμε να φροντίσετε για την έγκαιρη προσέλευσή σας.

Between Seas trio & Θωμάς Μελετέας / ούτι: “Σύγχρονη μουσική της Ανατολικής Μεσογείου”
2026-05-19 21:00 | Underflow Record Store & Art Gallery, Kallirois 39, Athens, Greece
Το Between Seas Trio είναι ένα μουσικό σχήμα με έδρα την Αθήνα που δημιουργεί και ερμηνεύει σύγχρονη οργανική μουσική, εμπνευσμένη από τις παραδόσεις της Ανατολικής Μεσογείου. Με αφετηρία την κλασική κιθάρα, την κρητική λύρα και τα κρουστά, το τρίο εξερευνά έναν προσωπικό ηχητικό κόσμο που αντλεί στοιχεία από τις τροπικές (modal) μουσικές της Μεσογείου, τη σύγχρονη λόγια γραφή και τον αυτοσχεδιασμό. Η σύμπραξη των μουσικών ξεκίνησε με την κυκλοφορία του πρώτου άλμπουμ της Αρετής Κολτσίδα, Between Seas (2023).
Το ρεπερτόριο του τρίο αποτελείται κυρίως από οργανικές συνθέσεις της Αρετής, από διασκευές παραδοσιακών κομματιών της ανατολικής Μεσογείου, καθώς και από έργα σύγχρονων Ελλήνων συνθετών, ενώ στις ζωντανές τους εμφανίσεις αρκετό χώρο καταλαμβάνει ο αυτοσχεδιασμός. Στη μουσική τους σύμπραξη με τον εξαιρετικό καλεσμένο Θωμά Μελετέα στο ούτι, θα ερμηνεύσουν μαζί συνθέσεις τόσο από το ρεπερτόριο του σχήματος όσο και από τη δισκογραφία του Θωμά.
Ο Θωμάς Μελετέας είναι ουτίστας, συνθέτης και υποψήφιος διδάκτορας του Τμήματος Μουσικής Επιστήμης και Τέχνης του Πανεπιστημίου Μακεδονίας. Ερευνά και εργάζεται πάνω στη σύμπραξη της τροπικής μουσικής της ανατολικής Μεσογείου και των παραδοσιακών ρεπερτορίων της Ελλάδας με σύγχρονα μουσικά ιδιώματα. Έχει κυκλοφορήσει τρία άλμπουμ με συνθέσεις του, καθώς και διάφορα singles και EPs. Έχει περιοδεύσει εκτενώς στην Ελλάδα και το εξωτερικό με τα προσωπικά του σχήματα και με τα σχήματα των Πέτρου Κλαμπάνη, Ross Daly, Χρήστου Καλιοντζίδη, Βαγγέλη Βραχνού κ.α. Διδάσκει ούτι, θεωρία τροπικής μουσικής, σύνθεση και αυτοσχεδιασμό από το 2018.
Λευτέρης Ανδριώτης – κρητική λύρα με συμπαθητικές χορδές
Simone Mongelli – κρουστά
Αρετή Κολτσίδα – κλασική κιθάρα
Guest:
Θωμάς Μελετέας – ούτι
Τρίτη 19/05/2026, 21:00
Εισιτήρια 10 ευρώ

Underflow Listening Session: Beyond the Audible Realm
2026-05-20 21:00 | Underflow Record Store & Art Gallery, Kallirois 39, Athens, Greece
Ένα από τα πιο καινοτόμα και φιλόδοξα άλμπουμ που δημιουργήθηκαν ποτέ, το Ecophony Rinne του Geinoh Yamashirogumi είναι ένα ηχητικό αριστούργημα με τη συμμετοχή περισσότερων από 200 μουσικών, που διεύρυνε τα όρια του τι μπορούσαν να είναι η μουσική και ο ήχος.
Κυκλοφορώντας αρχικά το 1986, το Ecophony Rinne είναι μια τετραμερής συμφωνία «οικολογικής μουσικής» του Geinoh Yamashirogumi, που ένωσε την αρχαία παράδοση με την τεχνολογική καινοτομία και άλλαξε στην πορεία τον τρόπο με τον οποίο ακούμε μουσική.
Ιδρυμένο από τον πολυσχιδή ιδιοφυή Tsutomu Ōhashi, γνωστό και ως Shoji Yamashiro, το Geinoh Yamashirogumi είναι μια πολυμορφική κολεκτίβα παραστατικών τεχνών με πάνω από εκατό μέλη από διαφορετικά πεδία. Απορρίπτοντας τον επαγγελματικό μουσικό ακαδημαϊσμό, ο Ōhashi καλλιέργησε ένα ήθος στο οποίο νευροεπιστήμονες, ψυχολόγοι, γιατροί, δημοσιογράφοι, μηχανικοί και φοιτητές μπορούσαν να ασκήσουν κριτική στην κοινωνία μέσα από την καλλιτεχνική έκφραση και να προχωρήσουν την έρευνά τους μέσα από εθνομουσικολογικές performances που εκτείνονταν σε παγκόσμιες παραδόσεις, την ανατολική πνευματικότητα και τη δυτική κλασική φόρμα.
Με mastering σε half-speed στα Abbey Road Studios, η υψηλής τεχνολογίας αναλογική επανέκδοση της Time Capsule είναι η πρώτη που αναπαράγει πάνω σε βινύλιο την πρωτοποριακή θεωρία του συνθέτη Ōhashi για το «Hypersonic Effect», χαράσσοντας συχνότητες πέρα από το φάσμα της ανθρώπινης ακοής στο κερί, ώστε να αποδοθεί ολόκληρο το φασματικό και συναισθηματικό αποτύπωμα αυτού του εξαιρετικού έργου. Ταυτόχρονα σωματική και ψυχολογική εμπειρία, το να ακούει κανείς το Ecophony Rinne σημαίνει να αισθάνεται τη μουσική διαφορετικά.
Κάντε προπαραγγελία στο Underflow έως τις 12 Μαΐου για να παραλάβετε τον δίσκο.
Τετάρτη 20 Μαϊου 2026, 21.00
Είσοδος ελεύθερη

Kurt Buttiġieġ & Δημήτρης Χιώτης
2026-05-22 21:00 | Underflow Record Store & Art Gallery, Kallirois 39, Athens, Greece
Μια μουσική συνάντηση όπου το ηλεκτρομαγνητικό συνθεσάιζερ, το sampler και οι ambient ατμόσφαιρες του Μαλτέζου Kurt Buttiġieġ συναντιούνται για πρώτη φορά με την ηλεκτρική λύρα και τα modular effects του Δημήτρη Χιώτη με υπόβαθρο τους ήχους της Μεσογείου.
Βιογραφικά Καλλιτεχνών
Ο Kurt Buttiġieġ είναι πειραματικός μουσικός, καλλιτέχνης του ήχου και επιμελητής, του οποίου το έργο εξερευνά τη μνήμη, τη γλώσσα και την υλικότητα. Οι ήχοι του έχουν περιγραφεί ως «ένα πηγάδι χρόνου», «υπέροχη, απόκοσμη musique concrète» και «νευρική, παλλόμενη ambient μουσική».
Το έργο του είναι βαθιά συνδεδεμένο με τον τόπο και τον χρόνο, καθώς και με την πυκνότητα μικρών περιβαλλόντων, όπου άνθρωποι, αντικείμενα και ιστορίες συσσωρεύονται πιο γρήγορα απ’ όσο μπορούν να ξεχαστούν. Δουλεύει με επαναχρησιμοποιημένα μέσα, προσωπικές ηχογραφήσεις πεδίου, ηλεκτρονικά και ενισχυμένα αντικείμενα. Η ηλεκτρομαγνητική ακρόαση έχει γίνει κεντρικό στοιχείο της πρακτικής του, μετατρέποντας ηχητικά πεδία σε εύθραυστες μελωδίες.
Ως γλωσσολόγος και φυσικός ομιλητής της μαλτέζικης γλώσσας, δείχνει ιδιαίτερη ευαισθησία σε ζητήματα γλωσσικής απώλειας και επιβίωσης των μειονοτικών γλωσσών, ενσωματώνοντας ολοένα και περισσότερο αυτά τα θέματα στο έργο του.
Κυκλοφορεί έργα και εμφανίζεται σε διαφορετικά πλαίσια και με διαφορετικά ονόματα, μεταξύ των οποίων και το Seta Kien.
Ο Δημήτρης Χιώτης γεννήθηκε στην Αθήνα. Έχει μελετήσει διάφορα όργανα της Μέσης Ανατολής, όπως το αραβικό ούτι, το αφγανικό ραμπάμπ και το περσικό καμαντσέ. Το όργανο με το οποίο έχει ασχοληθεί και εμβαθύνει περισσότερο είναι η κρητική λύρα. Τα τελευταία χρόνια σχεδίασε μια ηλεκτρική εκδοχή του οργάνου αυτού, η οποία προσφέρει νέες ηχητικές δυνατότητες. Ο πρώτος προσωπικός του δίσκος με πρωτότυπες συνθέσεις, με τίτλο «Alati» (Alessa Records), κυκλοφόρησε το 2021 και περιλαμβάνει συνεργασία Ελλήνων και Ιρανών μουσικών. Είναι κάτοχος μεταπτυχιακού τίτλου στην Εθνομουσικολογία.
Παρασκευή 22/5/2026 στις 21.00
Είσοδος 10 ευρώ

Σεμινάριο με τον Fred Frith: “This moment is not the same: listening, hearing, and letting go”
2026-05-26 16:00 - 2026-05-27 21:00 | Underflow Record Store & Art Gallery, Kallirois 39, Athens, Greece
Οι συμβουλές του Dalai Lama για τη νέα χιλιετία περιέχουν πολλές χρήσιμες σκέψεις για τον αυτοσχεδιαστή μουσικό.
Λάβετε υπόψη ότι η αγάπη και τα μεγάλα επιτεύγματα εμπεριέχουν μεγάλο ρίσκο.
Να θυμάστε ότι το να μην παίρνετε αυτό που θέλετε είναι μερικές φορές μια υπέροχη τύχη.
Να θυμάστε ότι η σιωπή είναι μερικές φορές η καλύτερη απάντηση.
Δεν υπάρχει «σωστός» ή «λάθος» τρόπος αυτοσχεδιασμού. Αυτό που κάνουμε προέρχεται από την προσωπική, μουσική, κοινωνική και πολιτιστική μας ιστορία, και ο καθένας οφείλει να διαπραγματευτεί τον προκύπτοντα χώρο ακρόασης με αυτοσεβασμό, σεβασμό προς τους άλλους και αίσθημα ευθύνης. Αυτό που λειτουργεί σήμερα για μένα μπορεί να μη λειτουργεί για εσάς αύριο, και το αντίστροφο, επομένως επαναδιαμορφώνουμε, επαναδιαπραγματευόμαστε, επανεκπαιδευόμαστε συνεχώς, εφευρίσκοντας τους εαυτούς μας εκ νέου και τα όργανά μας ανάλογα με το πλαίσιο και την κατάσταση στην οποία βρισκόμαστε.
Πώς ακούμε;
Τι ακούμε ή τι προσπαθούμε να αφουγκραστούμε;
Ποια είναι η σχέση μεταξύ ακρόασης και μουσικής πράξης;
Τι συνέβη μόλις;
Τι θα συμβεί στη συνέχεια;
Είχατε την πρόθεση να συμβεί;
Είναι αυτό σημαντικό;
Υπάρχουν στρατηγικές που θα λειτουργούν πάντα;
Θα το θέλαμε αυτό;
Αυτές είναι μερικές από τις ιδέες που θα εξερευνήσουμε κατά τη διάρκεια αυτού του εργαστηρίου.
Βιογραφικό Καλλιτέχνη:
Ο Fred Frith είναι συνθέτης, αυτοσχεδιαστής και εκπαιδευτικός, γνωστός κυρίως για την επανεφεύρεση της ηλεκτρικής κιθάρας που ξεκίνησε με το Guitar Solos το 1974. Έμαθε την τέχνη του παίζοντας σε ροκ συγκροτήματα -κυρίως στους εμβληματικούς Henry Cow– και δημιουργώντας μουσική στο στούντιο. Οι συνθέσεις του Fred έχουν εκτελεστεί από τη BBC Scottish Symphony Orchestra και το Arditti Quartet μέχρι τους Hieronymus Firebrain και τους Sleepytime Gorilla Museum.
Στη μουσική κινηματογράφου υπογράφει τα Rivers and Tides και Tracing Light του Thomas Riedelsheimer, τα The Tango Lesson και The Party της Sally Potter, το Zen for Nothing του Werner Penzel, και το υποψήφιο για Όσκαρ Last Day of Freedom των Nomi Talisman και Dee Hibbert-Jones. Ως αυτοσχεδιαστής, ο Fred έχει εμφανιστεί με κορυφαίες προσωπικότητες πολλών γενεών, όπως οι Núria Andorrà, Lotte Anker, Derek Bailey, Alvin Curran, Camille Émaille, Joëlle Léandre, George Lewis, Phil Minton, Ikue Mori, Butch Morris, Pauline Oliveros και Susana Santos Silva. Αποτελεί το κεντρικό πρόσωπο της πολυαγαπημένης ταινίας των Nicolas Humbert και Werner Penzel, Step Across the Border.
==========
Διάρκεια: Τρίτη 26 & Τετάρτη 27 Μαΐου, 2026
Ώρες: 5 ώρες ανά ημέρα (16:00-21:00)
Κόστος: 80 € (early bird μέχρι τις 10 Μαΐου) | 100 €
Περιορισμένος αριθμός θέσεων.
Το εργαστήριο απευθύνεται σε μουσικούς με καλή γνώση του οργάνου τους, οι οποίοι/ες επιθυμούν να εμβαθύνουν στον κόσμο του αυτοσχεδιασμού.
Το σεμινάριο θα πραγματοποιηθεί στα Αγγλικά.
Επικοινωνία/κράτηση θέσης:
adhocartsathens@gmail.com | dimosvry@gmail.com | +30 6981929223

Fred Frith & Dimos Vryzas Live in Duo στο Underflow
2026-05-28 21:00 | Underflow Record Store & Art Gallery, Kallirois 39, Athens, Greece
Για πρώτη φορά στην Ελλάδα, το ντουέτο των Fred Frith & Δήμου Βρύζα ζωντανά στην Αθήνα. Μια μοναδική βραδιά ελεύθερου αυτοσχεδιασμού στο Underflow.
Οι δύο μουσικοί συνεργάζονται εδώ και χρόνια, με εμφανίσεις σε σημαντικά φεστιβάλ και χώρους της Ευρώπης. Η εμφάνιση αυτή σηματοδοτεί την πρώτη τους παρουσία ως ντουέτο στην Ελλάδα.
Βιολί, κιθάρα και FX σε μια πλήρως αυτοσχεδιαστική προσέγγιση – χωρίς προκαθορισμένες δομές, χωρίς επανάληψη.
Κάθε συναυλία είναι ένα μοναδικό ηχητικό γεγονός.
Πέμπτη 28 Μαΐου, 2026
Ώρα έναρξης: 21.00
Εισιτήρια
15 ευρώ (early bird) | 18 ευρω (προπώληση) | 20 ευρω (πόρτα)
Ηλεκτρονική προπώληση: ticketservices

Γιώργος Χριστιανάκης | Μια διακριτική μουσική παρουσία
2026-06-05 20:30 | Underflow Record Store & Art Gallery, Kallirois 39, Athens, Greece
Στη Θεσσαλονίκη, στις αρχές της δεκαετίας του ’80, η εφηβική ανία κι ένα αθώο ψέμα ήταν η αφορμή για τις μουσικές αναζητήσεις του Γιώργου Χριστιανάκη. Από τότε, δημιουργεί ασταμάτητα, παίρνοντας ερεθίσματα από ανθρώπους, κείμενα, εικόνες και διαδρομές, «συνομιλώντας» παράλληλα με το έργο του Arthur Rimbaud «Μια Εποχή στην Κόλαση».
Το ντοκιμαντέρ, μέσα από το μουσικό έργο του Γιώργου Χριστιανάκη, δίνει στους θεατές του την ευκαιρία να μάθουν για την εναλλακτική μουσική σκηνή στη Θεσσαλονίκη από τη δεκαετία του ’80 μέχρι και σήμερα, να γνωρίσουν τον κόσμο του θεάτρου καθώς και τις δημιουργικές προκλήσεις στην τέχνη.

Σκηνοθεσία/Παραγωγή: Τζίνα Γεωργιάδου // Σενάριο: Τζίνα Γεωργιάδου, Ιωάννα Χρυσανθοπούλου // Διεύθυνση φωτογραφίας: Απόστολος Καρουλάς //
Μοντάζ: Ιωάννα Χρυσανθοπούλου // Μιξάζ: Mykhailo Stadniichuk // Μουσική: Γιώργος Χριστιανάκης // Line Producer: Δημήτρης Καλίγκος // Εικονοληψία: Απόστολος Καρουλάς // Ηχοληψία: Mykhailo Stadniichuk, Αντώνης Σαμαράς, Αλκαίος Νικολάου Μιχαήλ // Συμπληρωματικά πλάνα: Τζίνα Γεωργιάδου, Έλλη Δέλλιου, Κατερίνα Ντόνα, Άρης Γαληνός
Παρασκευή 5 Ιουνίου 2026
Έναρξη 20:30
Είσοδος με ελεύθερη συνεισφορά
Προτεινόμενη συνεισφορά: 5€

expAИD | διήμερο φεστιβάλ πειραματικής μουσικής | 6–7 Ιουνίου 2026 | Αθήνα
2026-06-06 - 2026-06-07
Τέσσερις αθηναϊκοί χώροι αφιερωμένοι στην ηλεκτροακουστική, πειραματική και αυτοσχεδιαστική μουσική — το Stress.Studio, το Underflow, το Ov Off Studio και το ΚΕΤ — ενώνουν τις δυνάμεις τους σε ένα φεστιβάλ που αντανακλά τις αισθητικές και τις ηχητικές αναζητήσεις που υπερασπίζονται.
Συνδυάζοντας ατμοσφαιρικά ή μελωδικά ηχοτοπία με noise εκρήξεις, σύγχρονο χορό με video art, εδραιωμένες και ανερχόμενες φωνές, το πρόγραμμα του expAИD αποτυπώνει την ποικιλία και τη ζωντάνια της αθηναϊκής σκηνής.
Αποτελεί επίσης μια δήλωση για τη σημερινή σημασία των ανεξάρτητων πειραματικών χώρων.
Λειτουργώντας έξω από τον επίσημο πολιτιστικό χάρτη, είναι οι χώροι που δίνουν βήμα σε προτάσεις ακόμη άγνωστες και σε πρακτικές που δεν χωρούν στα κυρίαρχα πρότυπα· που επιτρέπουν μια πιο οικεία επαφή με την καλλιτεχνική πράξη· που προάγουν τη συνεργασία, χτίζοντας σταθερές εστίες για τις καλλιτεχνικές κοινότητες της πόλης και γέφυρες προς τις σκηνές του εξωτερικού. Δεν περιορίζονται στη φιλοξενία συναυλιών· δημιουργούν συνθήκες εγρήγορσης, αμοιβαίας προσοχής και συλλογικής παρουσίας, αναλαμβάνοντας το ρίσκο κάθε νέας προσπάθειας και κάθε διαφορετικής προσέγγισης.
Η υπεράσπιση αυτών των χώρων είναι η υπεράσπιση ενός άλλου τρόπου ακρόασης και μιας συγκεκριμένης ποιότητας της πολιτιστικής εμπειρίας.
Καθώς η πόλη μεταμορφώνεται υπό την πίεση της αγοράς ακινήτων και της τουριστικοποίησης, οι ανεξάρτητοι χώροι έρχονται αντιμέτωποι με ολοένα αυξανόμενα έξοδα και περιορισμένη — ή και ανύπαρκτη — θεσμική στήριξη. Η διατήρηση χώρων πειραματισμού και ελεύθερης καλλιτεχνικής έκφρασης, έξω από εμπορικές λογικές, είναι σήμερα πιο αναγκαία από ποτέ.
_ _ _ _ _ _ _ _ _ _ _ _ _ _ _
Το πρόγραμμα του expAИD απλώνεται σε τέσσερις χώρους, κατά τη διάρκεια δύο ημερών.
Η πρώτη μέρα (Σάββατο 6 Ιουνίου) ξεκινά στο Stress.Studio, στα Εξάρχεια, από τις 19:30 μέχρι τις 20:30. Στη συνέχεια, το φεστιβάλ μετακινείται στο Underflow, στο Κουκάκι, από τις 21:30 μέχρι τις 22:30.
Η δεύτερη μέρα (Κυριακή 7 Ιουνίου) είναι η πιο πυκνή και η πιο ασυνήθιστη ως προς τις ώρες. Το Ov Off Studio, στους Αμπελόκηπους, φιλοξενεί δύο ξεχωριστές συναντήσεις: μια πρωινή, από τις 06:00 μέχρι τις 07:30, και μια απογευματινή, από τις 19:30 μέχρι τις 20:30. Το φεστιβάλ κλείνει στο ΚΕΤ, στην Κυψέλη, από τις 21:30 μέχρι τις 22:30.
Διατίθενται τόσο εισιτήρια για μεμονωμένες συναυλίες όσο και ενιαίο πάσο για ολόκληρο το φεστιβάλ. Οι συναυλίες ξεκινούν ακριβώς στις ώρες που αναφέρονται.
https://expandfestival.wordpress.com/
Πρόγραμμα
Σάββατο 6 Ιουνίου 2026
19:30
📍 Stress.Studio
Θεμιστοκλέους 42, Εξάρχεια
▸ Θεανώ Τσέλιου
▸ Νομίζω Σίγουρα (Θεανώ Μεταξά, Πιτσί)
Πόρτες: 19:30
Συναυλίες: 20:00–21:00

21:30
📍 Underflow
Καλλιρρόης 39, Κουκάκι
▸ Yorgas Helmet (Γιώργος Καραμανωλάκης)
▸ Acte Vide (Δανάη Στεφάνου, Γιάννης Κοτσώνης)
Πόρτες: 21:30
Συναυλίες: 22:00–23:00

Κυριακή 7 Ιουνίου 2026
05:30
📍 Ov Off Studio
Φειδιππίδου 22, Αμπελόκηποι
▸ Triggered Vefa (Μαρία Κόλια)
▸ Flood The Zone — Σράτος Στεριανός, Σεραΐνα Παπαγεωργίου
Πόρτες: 05:30
Συναυλίες: 06:00–07:30

19:30
▸ Electro Duo — Δημήτρης Λώλης, Στέλιος Τσίλογλου-Ιγνατιάδης
▸ Γιώργος Κατσάνος
Πόρτες: 19:30
Συναυλίες: 20:0–21:00

21:30
📍 ΚΕΤ
Κύπρου 91Α, Κυψέλη
▸ Cyborgutt 2.0 — φø
▸ Impro — Βίκη Στείρη, Μαρίσσα Μπίλη, Πετρίνα Γιαννάκου, Πέτρος Κολοτούρος, Jeph Vanger
Πόρτες: 21:30
Συναυλίες: 22:00–23:00

Αναλυτικό πρόγραμμα :
https://expandfestival.wordpress.com/2026/05/20/detailed-program-gr/
Το blog του φεστιβάλ :
https://expandfestival.wordpress.com/
« ΚΙ όμως, υπάρχουμε » – Το μανιφέστο του φεστιβάλ :
https://expandfestival.wordpress.com/2026/05/14/expand-manifest-greek/

🎟️ Εισιτήρια
◆ 25€ — Ενιαίο εισιτήριο για όλες τις συναυλίες

◆ 12€ — Είσοδος ανά χώρο
◆ 10€ — Μειωμένο (φοιτητές, ΑμεΑ, άνεργοι)
Με το ενιαίο εισιτήριο των 25€ εξασφαλίζεται η πρόσβαση σε όλες τις συναυλίες του φεστιβάλ.
Τα εισιτήρια για μεμονωμένες συναυλίες / ανά χώρο θα διατίθενται αποκλειστικά στην είσοδο κάθε χώρου, την ημέρα της εκδήλωσης.
★ Οι θέσεις στο Stress.Studio είναι περιορισμένες· θα τηρηθεί σειρά προτεραιότητας.
★ ★ Προτεραιότητα εισόδου θα δοθεί στους κατόχους ενιαίου εισιτηρίου φεστιβάλ.
Οι συναυλίες ξεκινούν αυστηρά στις προγραμματισμένες ώρες.

Τσικανδηλάκης & Ηλιάκης στο Underflow
2026-06-11 21:00 | Underflow Record Store & Art Gallery, Kallirois 39, Athens, Greece
Ο Αντώνης Τσικανδηλάκης και ο Γιάννης Ηλιάκης μοιράζονται μια μακρόχρονη μουσική διαδρομή και φιλία που ξεκινά από το 2005. Η κοινή τους αγάπη για τον χαρακτηριστικό ήχο της ECM και ιδιαίτερα για τα εμβληματικά albums “The Sea I” και “The Sea II” των Bjørnstad, Darling, Rypdal και Christensen, αποτέλεσε την αφετηρία για τη δημιουργία των Outward Bound, μαζί με τον Δημήτρη Νεονάκη στην ηλεκτρική κιθάρα.
Με τους Outward Bound πραγματοποίησαν εμφανίσεις σε μουσικές σκηνές και φεστιβάλ σε όλη την Ελλάδα, ενώ η δισκογραφική τους πορεία περιλαμβάνει τις κυκλοφορίες “Outward Bound” (Triple Bath, 2009), “The Path” (Slam Productions, 2011) και “I Can See Clearly Now” feat. Ronan Guilfoyle (Unit Records, 2021).
Σήμερα, ο Αντώνης και ο Γιάννης συναντιούνται ξανά επί σκηνής ως ντουέτο, δεκαοκτώ χρόνια μετά την τελευταία τους κοινή εμφάνιση με αυτό το σχήμα.
Ζητούμε συγγνώμη για την αναμονή. Οι πρόβες κράτησαν λίγο περισσότερο απ’ όσο είχαμε υπολογίσει.
Τώρα είμαστε έτοιμοι.
Αντώνης Τσικανδηλάκης, πιάνο
Γιάννης Ηλιάκης, τύμπανα
Πέμπτη 11 Ιουνίου, 2026
Ώρα έναρξης: 21.00
Εισιτήρια
10 ευρώ
